
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση Άδειας Διαχείρισης και Εκμετάλλευσης του 
Συστήματος στην Εταιρεία «ΔΙΑΧΕΙΡΙΣΤΗΣ ΕΛΛΗ¬ 
ΝΙΚΟΥ ΣΥΣΤΗΜΑΤΟΣ ΜΕΤΑΦΟΡΑΣ ΗΛΕΚΤΡΙΚΗΣ 

ΕΝΕΡΓΕΙΑΣ Α.Ε.». 1 

Τροποποίηση των ΔΥ1α/22455/27.11.1997 (Φ.Ε.Κ. 
1076/5.12.1997 τ.Β') και Δ1 α/1961/10.2.1999 
(Φ.Ε.Κ. 156/24.2.1999 τ.Β') αποφάσεων περί συ¬ 
γκρότησης και τροποποίησης Συμβουλίου Κρίσης 
και Επιλογής Ιατρικού και Οδοντιατρικού Προσωπι¬ 
κού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
της Περιφέρειας Δυτικής Ελλάδας, για τις ειδικό¬ 
τητες της Αιματολογίας, ... Πνευμονολογίας - Φυ¬ 
ματιολογίας και Ψυχιατρικής. 2 

Τροποποίηση των ΔΥ1 α/21814/1.12.1997 Ο.Ε. (Φ.Ε.Κ. 

1097/11.12.1997τ.Β') καιΔΥ1 α/22463/97/29.1.1998 
Ο.Ε. (Φ.Ε.Κ. 112/12.2.1998 τ.Β') αποφάσεων περί 
συγκρότησης Συμβουλίου Κρίσης και Επιλογής Ια¬ 
τρικού και Οδοντιατρικού Προσωπικού Νοσηλευτι¬ 
κών Ιδρυμάτων (Σ.Κ.Ε.Ι.Ο.Π.Ν.Ι.) του Συγκροτήμα¬ 
τος Νοσ/μείων Θεσσαλονίκης. 3 


ΑΠΟΦΑΣΕΙ Σ 

Αριθ. Δ5/ΗΛ/Β/Φ1/7705 (1) 

Χορήγηση Άδειας Διαχείρισης και Εκμετάλλευσης του 
Συστήματος στην Εταιρεία «ΔΙΑΧΕΙΡΙΣΤΗΣ ΕΛΛΗΝΙ¬ 
ΚΟΥ ΣΥΣΤΗΜΑΤΟΣ ΜΕΤΑΦΟΡΑΣ ΗΛΕΚΤΡΙΚΗΣ 
ΕΝΕΡΓΕΙΑΣ Α.Ε.». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις του Ν. 1558/1985 (ΦΕΚ 137/Α/ 
26.7.1985) «Κυβέρνηση και Κυβερνητικά Όργανα» σε 
συνδυασμό με τις διατάξεις του Π.Δ. 381/89 (ΦΕΚΑ' 168) 
«Περί Οργανισμού του Υπουργείου Βιομηχανίας, Ενέρ¬ 
γειας και Τεχνολογίας» και τις διατάξεις του Π.Δ. 27/96 
(ΦΕΚ Α'19) «Συγχώνευση των Υπουργείων Τουρισμού, 


Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης». 

2. Τις διατάξεις του Ν. 2773/1999 (ΦΕΚ 286/Α/ 
22.12.1999) «Απελευθέρωση της Αγοράς Ηλεκτρικής 
Ενέργειας - Κανονισμός Θεμάτων Ενεργειακής Πολιτικής 
και λοιπές Διατάξεις». 

3. Την υπ’ αριθμ. Δ5/ΗΛ/Β/Φ1/οικ.6296/29.3.2001 (ΦΕΚ 
360/Β/4.4.2001) απόφαση του Υπουργού Ανάπτυξης «Κα¬ 
νονισμός Άδειας Διαχείρισης και Εκμετάλλευσης του Συ¬ 
στήματος». 

4. Την υπ’ αριθμ. Δ5/ΗΛ/Β/Φ1/οικ.591 Κοινή Υπουργική 
Απόφαση των Υπουργών Οικονομικών και Ανάπτυξης 
«Καθορισμός τελών άσκησης δραστηριότητας ηλεκτρι¬ 
κής ενέργειας, που αποτελούν πόρους της Ρυθμιστικής 
Αρχής Ενέργειας» (ΦΕΚ 43/Β/22.1.2001). 

5. Τη γνώμη της Ρυθμιστικής Αρχής Ενέργειας (ΡΑΕ), 
όπως διατυπώθηκε στην υπ’ αριθμ. 0-0146/4.4.2001 από¬ 
φασή της. 

6. Την υπ’ αριθμ. 47/15.2.2001 αίτηση του Διαχειριστή 
Ελληνικού Συστήματος Μεταφοράς Ηλεκτρικής Ενέργει¬ 
ας Α.Ε. για χορήγηση άδειας διαχείρισης και εκμετάλλευ¬ 
σης του Συστήματος, αποφασίζουμε: 

I. 1. Στην Ανώνυμη Εταιρεία με την επωνυμία «Διαχειρι¬ 
στής Ελληνικού Συστήματος Μεταφοράς Ηλεκτρικής 
Ενέργειας Α.Ε.» και το διακριτικό τίτλο «Διαχειριστής του 
Συστήματος», που έχει συσταθεί με το Προεδρικό Διά¬ 
ταγμα 328/2000 (ΦΕΚ 268/Α/12.12.2000), χορηγείται 
άδεια διαχείρισης και εκμετάλλευσης του Συστήματος, η 
οποία καλύπτει και κάθε μελλοντική επέκτασή του, σύμ¬ 
φωνα με το άρθρο 18παρ. 2 του Ν. 2773/1999. 

2. Από την 3η Μάίου 2001 περιέρχονται αυτοδικαίως 
στο Διαχειριστή του Συστήματος τα δικαιώματα λειτουρ¬ 
γίας και εκμετάλλευσης του Συστήματος, καθώς και όλων 
των ηλεκτρολογικών και κτιριακών εγκαταστάσεων, του 
εξοπλισμού και των εγκαταστάσεων ελέγχου και κατανο¬ 
μής φορτίου και κάθε άλλου κινητού και ακινήτου πράγ¬ 
ματος ή δικαιώματος που είναι απαραίτητα για την άσκη¬ 
ση της διαχείρισης του Συστήματος σύμφωνα με το άρ¬ 
θρο 18παρ. 3 του Ν. 2773/1999. 

II. Η παρούσα άδεια διέπεται από τους όρους που προ- 
βλέπονται στο άρθρο 3 του Κανονισμού Άδειας Διαχείρι¬ 
σης και Εκμετάλλευσης του Συστήματος (ΦΕΚ 360/Β/ 
4.4.2001) και τους εξής ειδικότερους όρους: 

1. Γενικές υποχρεώσεις: 

α) Ο Διαχειριστής του Συστήματος οφείλει να ενεργεί 
σύμφωνα με το Ν. 2773/99, τις κανονιστικές πράξεις που 
εκδόθηκαν κατ’ εξουσιοδότηση του νόμου αυτού και σύμ¬ 
φωνα με το Καταστατικό του, το οποίο εγκρίθηκε με το 
Π.Δ. 328/2000. 

β) Ο Διαχειριστής του Συστήματος οφείλει να τηρεί τον 
Κώδικα Συναλλαγών Ηλεκτρικής Ενέργειας και τον Κώδι¬ 
κα Διαχείρισης του Συστήματος και να μεριμνά ώστε οι 
Κώδικες αυτοί να τηρούνται από όλους τους υπόχρεους. 

γ) Ο Διαχειριστής του Συστήματος οφείλει να καταβάλ- 
λειτατέληπουτου αναλογούν σύμφωνα με την υπ’ αριθμ. 
Δ5/ΗΛ/Β/Φ1/οικ.591 Κοινή Υπουργική Απόφαση των 
Υπουργών Οικονομικών και Ανάπτυξης «Καθορισμός τε¬ 
λών άσκησης δραστηριότητας ηλεκτρικής ενέργειας, 
που αποτελούν πόρους της Ρυθμιστικής Αρχής Ενέργει¬ 
ας» (ΦΕΚΒ' 43). 

δ) Ο Διαχειριστής του Συστήματος οφείλει να δίδει τις 
απαραίτητες για την άσκηση των δραστηριοτήτων και αρ¬ 
μοδιοτήτων του οδηγίες στον Κύριο του Συστήματος. 

ε) Κατά την άσκηση των δραστηριοτήτων και των αρμο¬ 
διοτήτων του ο Διαχειριστής του Συστήματος οφείλει να 
εφαρμόζει γενικά, αμερόληπτα, διαφανή και αντικειμενι¬ 
κά κριτήρια και δεν επιτρέπεται να προβαίνει σε αδικαιο¬ 
λόγητες διακρίσεις μεταξύ των υπόχρεων και ιδίως υπέρ 
των μετόχων του. 

στ) Ο Διαχειριστής του Συστήματος μπορεί να δημοσι¬ 
εύει στην ιστοσελίδα του τον Κώδικα Διαχείρισης του Συ¬ 
στήματος και τον Κώδικα Συναλλαγών Ηλεκτρικής Ενέρ¬ 
γειας όπως εκάστοτε ισχύουν σε μορφή κωδικοποιημένη. 

2. Σύμβαση παραχώρησης ελέγχου του Συστήματος 

Έως την 30η Απριλίου 2001 ο Διαχειριστής του Συστή¬ 
ματος οφείλει να υποβάλει στον Υπουργό Ανάπτυξης σχέ¬ 
διο της σύμβασης παραχώρησης ελέγχου του Συστήμα¬ 
τος, που συνάπτει με τον Κύριο του Συστήματος σύμφω¬ 
να με τη διάταξη του άρθρου 3 παράγραφος 2 του 
Κανονισμού Άδειας Διαχείρισης και Εκμετάλλευσης του 
Συστήματος (ΦΕΚ360/Β/4-4-2001). 

3. Επικουρικές υπηρεσίες: 

Ο Διαχειριστής του Συστήματος οφείλει να προμηθεύε¬ 
ται τις αναγκαίες επικουρικές υπηρεσίες, σύμφωνα με το 
άρθρο 3 παράγραφος 3 του Κανονισμού Άδειας Διαχείρι¬ 
σης και Εκμετάλλευσης του Συστήματος (ΦΕΚ 
360/Β/4.4.2001). 

4. Προϋπολογισμός δαπανών λειτουργίας του Διαχειρι¬ 
στή του Συστήματος: 

Τρεις (3) μήνες τουλάχιστον πριν την έναρξη κάθε οικο¬ 
νομικού έτους, ο Διαχειριστής του Συστήματος οφείλει να 
εκπονεί και να υποβάλλει στον Υπουργό Ανάπτυξης και τη 
ΡΑΕ προϋπολογισμό, σύμφωνα με το άρθρο 3 παράγρα¬ 
φος 4 του Κανονισμού Άδειας Διαχείρισης και Εκμετάλ¬ 
λευσης του Συστήματος (ΦΕΚ360/Β/4.4.2001). 

5. Χρεώσεις σύνδεσης στο Σύστημα και χρεώσεις χρή¬ 
σης του Συστήματος: 

α) Ο Διαχειριστής του Συστήματος επιβάλλει τις χρεώ¬ 
σεις σύνδεσης στο Σύστημα και τις χρεώσεις χρήσης του 
Συστήματος που προβλέπονται στον Κώδικα Διαχείρισης 
του Συστήματος και τις εισπράττει σύμφωνα με τον Κώδι¬ 
κα Συναλλαγών Ηλεκτρικής Ενέργειας. 

β) Έως την έναρξη ισχύος της άδειας που χορηγείται σε 
προμηθευτή ηλεκτρικής ενέργειας πληντης ΔΕΗ, ο Δια¬ 


χειριστής του Συστήματος οφείλει να ανακοινώσει το πο¬ 
σό της μοναδιαίας χρέωσης, που αντιστοιχεί στη χρήση 
του Συστήματος σύμφωνα με τις διατάξεις του Κώδικα 
Διαχείρισης του Συστήματος. 

γ) Τρεις (3) μήνες τουλάχιστον πριν από την έναρξη κά¬ 
θε οικονομικού έτους, ο Διαχειριστής του Συστήματος εκ¬ 
πονεί και υποβάλλει στον Υπουργό Ανάπτυξη και στη ΡΑΕ 
προϋπολογισμό, ο οποίος περιλαμβάνει τα προϋπολογι- 
ζόμενα συνολικά έσοδα του Διαχειριστή του Συστήματος 
από την παροχή υπηρεσιών χρήσης του Συστήματος για 
το επόμενο οικονομικό έτος, και το προϋπολογιζόμενο 
αντάλλαγμα που θα καταβάλει ο Διαχειριστής του Συστή¬ 
ματος στον Κύριοτου Συστήματος σύμφωνα με το άρθρο 
3 παρ. 6.γ του Κανονισμού Άδειας Διαχείρισης και Εκμε¬ 
τάλλευσης του Συστήματος (ΦΕΚ360/Β/4.4.2001). 

6. Δημοσιότητα λογιστικών λογαριασμών και παροχή 
πληροφοριών: 

Ο Διαχειριστής του Συστήματος οφείλει να δημοσιεύει 
τους λογιστικούς λογαριασμούς του όπως ορίζεται στο 
νόμο και στο καταστατικό του και να παρέχει στον Υπουρ¬ 
γό Ανάπτυξης και στη ΡΑΕ κάθε πληροφορία σχετικά με 
τηντήρηση στοιχείων ή λογαριασμών, όπως και όποτε ζη¬ 
τηθούν. 

7. Ανάπτυξη του Συστήματος και των διασυνδέσεων: 

Από την 3η Μάίου 2001 ο Διαχειριστής του Συστήματος 

είναι υπεύθυνος για τον προγραμματισμό της ανάπτυξης 
του Συστήματος με σκοπό τη διατήρηση ενός τεχνικά άρ¬ 
τιου, οικονομικά αποδοτικού και ολοκληρωμένου Συστή¬ 
ματος, σύμφωνα με τον Κώδικα Διαχείρισης του Συστή¬ 
ματος και τη διάταξη του άρθρου 3 παράγραφος 8 του 
Κανονισμού Άδειας Διαχείρισης και Εκμετάλλευσης του 
Συστήματος (ΦΕΚ360/Β/4.4.2001). 

8. Προγραμματισμόςτηςσυντήρησηςτου Συστήματος: 

Από την 3η Μάίου 2001 ο Διαχειριστής του Συστήματος 

είναι υπεύθυνος για τον προγραμματισμό και τη διασφά¬ 
λιση της συντήρησης του Συστήματος, των διασυνδέσε¬ 
ων με τα άλλα συστήματα μεταφοράς ηλεκτρικής ενέρ¬ 
γειας και των συνδέσεων με το Σύστημα και την παροχή 
συναφών οδηγιών στον Κύριο του Συστήματος, σύμφωνα 
με τον Κώδικα Διαχείρισης του Συστήματος και τη διάτα¬ 
ξη του άρθρου 3 παράγραφος 9 του Κανονισμού Άδειας 
Διαχείρισης και Εκμετάλλευσης του Συστήματος (ΦΕΚ 
360/Β/4.4.2001). 

9. Μητρώο Επιλεγόντων Πελατών: 

Ο Διαχειριστής του Συστήματος οφείλει να τηρεί μη¬ 
τρώο Επιλεγόντων Πελατών, σύμφωνα με το άρθρο 3 πα¬ 
ράγραφος 10 του Κανονισμού Άδειας Διαχείρισης και Εκ¬ 
μετάλλευσης του Συστήματος (ΦΕΚ360/Β/4.4.2001). 

10. Παρακολούθηση της παραγωγικής ισχύος και των 
περιθωρίων εφεδρείας του κατόχου άδειας προμήθειας: 

Ο Διαχειριστής του Συστήματος οφείλει να παρακολου¬ 
θεί συστηματικά την τήρηση από κάθε κάτοχο άδειας 
προμήθειας του Ν. 2773/99 και των όρων της άδειας προ¬ 
μήθειας που του έχει χορηγηθεί σχετικά με την παραγω¬ 
γική ισχύ που κατέχει και την εφεδρεία παραγωγικής 
ισχύος. Ο Διαχειριστής του Συστήματος οφείλει να ειδο¬ 
ποιεί τον Υπουργό Ανάπτυξης και τη ΡΑΕ αμέσως, όταν πι¬ 
θανολογεί ότι ορισμένος κάτοχος άδειας προμήθειας, 
που είναι υπόχρεος κατά τον Κώδικα Συναλλαγών Ηλε¬ 
κτρικής Ενέργειας, αθετεί ή ενδέχεται να αθετήσει τις 
υποχρεώσεις του. 

11. Παρακολούθηση της συμπεριφοράς των κατόχων 
άδειας παραγωγής και διαδικασία υποβολής προσφο¬ 
ρών: 

Ο Διαχειριστής του Συστήματος οφείλει να ενημερώνει 
αμέσως τον Υπουργό Ανάπτυξης και τη ΡΑΕ, όταν πιθα¬ 
νολογεί ότι ορισμένος κάτοχος άδειας παραγωγής, που 
είναι υπόχρεος κατά τον Κώδικα Συναλλαγών Ηλεκτρικής 
Ενέργειας, παραβαίνει τις διατάξεις του Ν. 2773/99 ή 
τους όρους της άδειάς του σε σχέση με το περιεχόμενο 
οποιοσδήποτε προσφοράς που υποβάλλει σύμφωνα με 
τον Κώδικα Συναλλαγών Ηλεκτρικής Ενέργειας ή τον Κώ¬ 
δικα Διαχείρισης Συστήματος ή συμπεριφέρεται κατά 
τρόπο που αντίκειται στους κανόνες υγιούς ανταγωνι¬ 
σμού ή επιχειρεί να εκμεταλλευτεί ή να καταχραστεί τυ¬ 
χόν δεσπόζουσα θέση του στην αγορά με οποιοδήποτε 
τρόπο. 

12. Απαγορευμένες δραστηριότητες: 

α) Ο Διαχειριστής του Συστήματος δεν επιτρέπεται να 
έχει οποιοδήποτε οικονομικό ή άλλο άμεσο ή έμμεσο συμ¬ 
φέρον σε οποιονδήποτε φορέα παραγωγής ηλεκτρικής 
ενέργειας, εξαιρουμένων των περιπτώσεων που προβλέ- 
πονται στο άρθρο Ιθπαρ. 2 και 3 του Ν. 2773/1999. 

β) Ο Διαχειριστής του Συστήματος δεν επιτρέπεται να 
αποκτά κατά κυριότητα οποιεσδήποτε εγκαταστάσεις με¬ 
ταφοράς, διανομής και προμήθειας ηλεκτρικής ενέργει¬ 
ας ούτε και να διαχειρίζεται άλλες τέτοιες εγκαταστά¬ 
σεις, που δεν ανήκουν στο Σύστημα με οποιαδήποτε συμ¬ 
βατική σχέση. 

γ) Ο Διαχειριστής του Συστήματος δεν επιτρέπεται να 
λαμβάνει ούτε και να χορηγεί διασταυρούμενες επιδοτή¬ 
σεις σε συνδεδεμένες επιχειρήσεις αυτού ή σε οποιονδή- 
ποτε μέτοχο είτε του ίδιου ή άλλης συνδεδεμένης με αυ¬ 
τόν επιχείρησης. 

δ) Ο Διαχειριστής του Συστήματος δεν επιτρέπεται να 
προβαίνει σε διακρίσεις μεταξύ των χρηστών του Συστή¬ 
ματος σε σχέση με την πρόσβαση σε αυτό και τη χρήση 
του, εκτός εάν αποδεδειγμένα συντρέχουν ειδικοί λόγοι 
και μόνον έπειτα από προηγούμενη έγκριση του Υπουρ¬ 
γού Ανάπτυξης και της ΡΑΕ. 

13. Αξιολόγηση της λειτουργίας του Διαχειριστή του 
Συστήματος: 

Εντός προθεσμίας ενός έτους απάτην έναρξη ισχύος της 
παρούσας άδειας, ο Διαχειριστής του Συστήματος οφείλει 
να υποβάλει στον Υπουργό Ανάπτυξης για έγκριση εισήγη¬ 
ση, στην οποία παραθέτονταιτα κριτήρια με βάση τα οποία 
αποτιμάται η απόδοση του Διαχειριστή του Συστήματος, 
ιδίως σε σχέση με τη διατήρηση της ασφάλειας του Συ¬ 
στήματος και τη διαθεσιμότητα και την ποιότητα των υπη¬ 
ρεσιών που παρέχει. Με βάση τα κριτήρια αυτά ο Διαχειρι¬ 
στής του Συστήματος οφείλει να υποβάλει στον Υπουργό 
Ανάπτυξης και στη ΡΑΕ εντός προθεσμίας τριών μηνών 
από το τέλος κάθε οικονομικού έτους έκθεση, σχετικά με 
την απόδοση του Διαχειριστή του Συστήματος κατά τη 
διάρκεια του προηγούμενου οικονομικού έτους. 

III. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Απριλίου 2001 

ΟΥΠΟΥΡΓΟΣ 

ΝIΚΟΣ ΧΡΙΣΤΟΔΟΥΛΑΚΗΣ 


Αριθ.ΔΥΙ δ/7508 (2) 

Τροποποίηση των ΔΥ1α/22455/27.11.1997 (Φ.Ε.Κ. 

1076/5.12.1997 τ.Β') και Δ1 α/1961/10.2.1999 (Φ.Ε.Κ. 
156/24.2.1999 τ. Β') αποφάσεων περί συγκρότησης και 
τροποποίησης Συμβουλίου Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Δυτικής 
Ελλάδας, για τις ειδικότητες της Αιματολογίας, ... 
Πνευμονολογίας - Φυματιολογίας και Ψυχιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α) όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50 τ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997τ.Α') «Ανάπτυξη καιΕκσυγχρονισμόςτου 
Εθνικού Συστήματος Υγείας, οργάνωση των υγειονομικών 
υπηρεσιών, ρυθμίσεις για το φάρμακο και άλλες διατάξεις». 

4. Τις διατάξεις του άρθρου 15 του Ν. 2889/2001 (ΦΕΚ 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Τις αποφάσεις ΔΥ1α/22455/27.11.1997 (Φ.Ε.Κ. 
1076/5.12.1997 τ.Β'), όπως τροποποιήθηκε μεταγενέστε¬ 
ρα και Δ1 α/1961 /10.2.1999 (Φ.Ε.Κ. 1 56/24.2.1999 τ.Β'). 

6. Την παραίτηση της Ξανθάκου Πολύτιμης. 

7. Το 1376/11.4.2001 έγγραφο του Πανελλήνιου Ιατρι¬ 
κού Συλλόγου, αποφασίζουμε: 

1. Τροποποιούμε τις ανωτέρω (5) σχετικές αποφάσεις 
μας και διορίζουμε στο Συμβούλιο Κρίσης και Επιλογής Ια¬ 
τρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Δυτικής Ελ¬ 
λάδας στην ειδικότητα της Ιατρικής Βιοπαθολογίας (Μικρο¬ 
βιολογίας) , τακτικό μέλος ως κριτή - εισηγητή για τη ν κρίση 
Επιμελητών την Χασάκη Αικατερίνη, Επιμ. Α' στο Ν.Γ.Ν. Κα¬ 
λαμάτας με αναπληρώτριά της την Μιχαλοπούλου - Πανέ- 
τσου Μαρία, Δ/ντρια στο Ν.Γ.Ν. Ζακύνθου σε αντικατάστα¬ 
ση αντίστοιχα της Ξανθάκου Πολύτιμης, που παραιτήθηκε 
και της Χασάκη Αικατερίνης, που διορίζεται τακτικό μέλος. 

2. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύουν οι ανωτέρω τροποποιούμενες 
αποφάσεις, όπως τροποποιήθηκαν μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ.ΔΥΙ δ/7286 (3) 

Τροποποίηση των ΔΥ1 α/21814/1.12.1997 Ο.Ε. (Φ.Ε.Κ. 
1097/11.12.1997 τ.Β') και ΔΥ1α/22463/97/29.1.1998 
Ο.Ε. (Φ.Ε.Κ. 112/12.2.1998 τ.Β') αποφάσεων περί συ¬ 
γκρότησης Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) του Συγκροτήματος Νοσ/μεί- 
ων Θεσσαλονίκης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50 τ.Α'). 

3. Τις διατάξεις του άρθρου 37 παρ. 1-5 του Ν. 
2519/1997 (Φ.Ε.Κ. 165/21.8.1997 τ.Α) «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

4. Τις διατάξεις του άρθρου 15 του Ν. 2889/2001 (Φ.Ε.Κ. 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Τις αποφάσεις ΔΥ1 α/21814/1.12.1997 Ο.Ε. (Φ.Ε.Κ. 
1097/11.12.1997 τ. Β') και ΔΥ1 α/22463/97/29.1.1998 Ο. Ε. 
(Φ.Ε.Κ. 112/12.2.1998 τ.Β') όπως τροποποιήθηκαν μετα¬ 
γενέστερα. 

6. Το γεγονός ότι έληξε η θητεία των Διευθυντών Ιατρικής 
Υπηρεσίας Σόμπολου Κων/νου του Γ.Π.Ν. Θεσ/νίκης «Γ. 
ΠΑΠΑΝΙΚΟΛΑΟΥ» και Αηδονόπουλου Χαράλαμπου του 
Ν.Γ.Ν. Θεσ/νίκης «Ο ΑΓΙΟΣ ΔΗΜΗΤΡΙΟΣ», αποφασίζουμε: 

1. Τροποποιούμε τις ανωτέρω (5) σχετικές αποφά¬ 
σεις και διορίζουμε ως τακτικό μέλος, Δ/ντή Ιατρικής 


Υπηρεσίας στο Συμβούλιο Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του Συγκροτήματος Νο¬ 
σοκομείων Θεσσαλονίκης τον Φυλακτάκη Μακέδο, Δι¬ 
ευθυντή Ιατρικής Υπηρεσίας του Γ.Π.Ν. Θεσ/νίκης «Γ. 
ΠΑΠΑΝΙΚΟΛΑΟΥ», με αναπληρωτή του τον Χριστόπου- 
λο Σεραφείμ Διευθυντή Ιατρικής Υπηρεσίας του Ν.Γ.Ν. 
Θεσ/νίκης «Γ. ΓΕΝΝΗΜΑΤΑΣ», σε αντικατάσταση αντί¬ 
στοιχα των Σόμπολου Κων/νου και Αηδονόπουλου Χα¬ 
ράλαμπου που έχασαν την ιδιότητα με την οποία διορί¬ 
σθηκαν. 

2. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύουν οι ανωτέρω τροποποιούμενες 
αποφάσεις όπως τροποποιήθηκαν μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




